Presidenti ukrainas e quan gjenocid sulmin e Rusisë
Volodymyr Zelenskyy vazhdon thirrjet për armëpushim dhe kërkesën për takim me presidentin rus Vladimir Putin
Presidenti ukrainas e quajti gjenocid sulmin e paprovokuar të Rusisë, që po vazhdon, ndërsa zyrtarët perëndimorë po dënojnë ato që ata i quajnë mizori të kryera nga forcat ruse në periferi të Kievit. Sekretari amerikan i shtetit këtë javë udhëton drejt Evropës për një takim me aleatët e NATO-s. Tymi mbulon qiellin mbi qytetin e Odesës. Autoritetet lokale thonë se raketat goditën qytetin port të Ukrainës, i njohur si “Perla e Detit të Zi”. Në Odesa ndodhet edhe selia e marinës ukrainase. Një përfaqësues i ministrisë ruse të mbrojtjes tha se anijet dhe avionët rusë qëlluan objektet e përpunimit të naftës dhe depot e karburantit, të cilat ai pretendoi se u ofronin mbështetje trupave ukrainase. Një zyrtar ukrainas tha se kjo është një praktikë e ndyrë e shkatërrimit të infrastrukturës jetike. Ndërsa lufta e Rusisë kundër Ukrainës vazhdon për të gjashtën javë, trupat ukrainase thonë se po fitojnë terren dhe se forcat ruse po tërhiqen. Por presidenti i Ukrainës Volodymyr Zelenskyy paralajmëron për gjendjen e rënduar të civilëve që jetojnë mes minave, mjeteve luftarake dhe kufomave në rrugë. Nga frika e minave-kurth, në qytetin Buça, ushtarët ukrainas tërheqin kufomat me kabllo. tha presidenti Zelesnky. Kryebashkiaku i Buçës thotë se ndërsa po tërhiqeshin, forcat ruse ekzekutuan civilët me duart e lidhura pas shpine. Sekretari amerikan i shtetit Antony Blinken thotë se Rusia ka kryer krime lufte. thotë zoti Blinken. Pavarësisht provave në rritje, Rusia mohon se ka shënjestruar civilët. Një këshilltar i presidencës ukrainase përshkruan dëshmi të krimeve të luftës. thotë Oleksiy Arestovych. Trupat ukrainase rimarrin kontrollin e territorit pas tërheqjes së forcave ruse. Sekretari Blinken udhëton drejt Brukselit për një takim me NATO-n, ku do të bisedojë me homologët rreth vendosmërisë së aleancës për të kërkuar përgjegjësi ndaj Rusisë.